
42 DR.30.9.2004 

 
 

Hal ini kadang-kadang membantut perjalanan kes di mahkamah sehingga 
tertangguh dan banyak kes yang tertangguh.  Begitu juga kita dengar kadang-kadang 
kes difailkan di mahkamah terdiri daripada tiga atau empat orang peguam yang 
melibatkan pelanggan yang sama ataupun plaintif pihak menuntut yang sama. 

Saya mengharapkan juga supaya kementerian dapat mengambil suatu 
langkah perjalanan yang baik, supaya  isu-isu yang seperti ini dapat diselesaikan 
dengan baik supaya peguam-peguam terutamanya yang baru yang kita tahu ...... 

Tuan Pengerusi [Datuk Lim Si Cheng]:  Yang Berhormat boleh gulung, ya. 

Tuan Mohd. Yusop bin Majid:  Boleh gulung.  Satu perkara lagi.  Ini kali 
pertama saya dapat bercakap Tuan Pengerusi.  Satu perkara lagi saya hendak sentuh 
mengenai ........ 

Tuan Pengerusi [Datuk Lim Si Cheng]:  Itu kena selesai dalam 10 minitlah. 

Tuan Mohd. Yusop bin Majid:  Ya.  Polis mengenai polis di Setiu, saya fokus 
di Setiu Tuan Pengerusi.  IPD yang terbengkalai di kawasan saya.  IPD ini telah 
terbengkalai lima tahun lebih.  Saya difahamkan bahawa pihak kerajaan telah membuat 
pembayaran sebanyak RM7 juta lebih kepada kontraktor yang terlibat dan apabila IPD 
ini terbengkalai ia akan dibina semula.  Apabila terlibat dengan pembinaan semula, 
bangunan yang telah dibina ini dikatakan perlu dirobohkan.   Apabila dirobohkan  
bermakna RM7 juta lebih ini adalah merupakan suatu kerugian yang sangat besar.  
Kalau kita belanjakan untuk program-program yang lain RM7 juta ini cukup banyak 
yang dapat kita laksanakan. 

Saya mengucapkan berbanyak-banyak terima kasih kepada Timbalan Menteri 
Keselamatan Dalam Negeri (Dato' Haji Noh bin Haji Omar) yang telah menziarahi 
sendiri melihat IPD ini, dan saya harap pembinaan IPD ini dapat dipercepatkan kerana 
di kawasan saya juga mempunyai masalah perumahan anggota-anggota polis yang 
tinggal di merata tempat. 

Tuan Pengerusi [Datuk Lim Si Cheng]:  Yang Berhormat, sekarang kita 
berada di Jabatan Perdana Menteri. 

Tuan Mohd. Yusop bin Majid:  Ya, saya rasa inilah point saya yang terakhir 
ada dua atau tiga lagi, tetapi saya mengucapkan terima kasih kerana ada kesempatan 
untuk bercakap.  Terima kasih Tuan Pengerusi. 

Tuan Pengerusi [Datuk Lim Si Cheng]:  Baik.  Bentong. 

2.45 ptg. 

 Tuan Liow Tiong Lai [Bentong]:  Terima kasih Tuan Pengerusi.  Saya ingin 
menyertai perbahasan dengan tajuk perpaduan negara dan integrasi nasional.  Kita 
semua sedia maklum bahawa matlamat utama, objektif pertama Jabatan Perpaduan 
adalah untuk memelihara, meningkatkan serta memperkukuhkan perpaduan rakyat  
dalam negara kita.   

 Saya lihat dari segi peruntukan yang diberikan kepada Jabatan Perpaduan 
dan Integrasi Nasional ini, pada suatu ketika apabila ada Kementerian Perpaduan dan 
Pembangunan Masyarakat, dia mendapat peruntukan yang amat besar iaitu lebih 
kurang RM400 juta.  Kita faham kerana pada masa itu dia ada kaitkan dengan 
pembangunan masyarakat. Tetapi sekarang apabila telah menjadi satu Jabatan 
Perpaduan dan ditukar nama menjadi Jabatan Perpaduan dan Integrasi Nasional, 
peruntukannya telah diturunkan hanya tinggal RM112 juta dan dari segi 
pembangunannya amat kurang sekali.  

 Saya ingin mendapatkan penjelasan daripada Yang Berhormat Menteri dari 
segi peruntukan yang diberikan kepada Jabatan Perpaduan ini, adakah kita 
memperuntukkan sebilangan  besarnya untuk mewujudkan lebih banyak lagi pusat-
pusat KRT di kawasan-kawasan taman.  Kita sedia maklum bahawa di kampung-
kampung  kita ada (JKK) Jawatankuasa Keselamatan Kampung, tetapi bagi 
kebanyakan taman-taman di kawasan kita, memang kita tidak ada JKK  dan ia 
selalunya bergantung kepada KRT untuk menggerakkan aktiviti dan juga membantu 
Ahli-ahli Parlimen, membantu DO untuk menggembleng tenaga penduduk-penduduk 
taman untuk menyertai aktiviti-aktiviti, mahupun aktiviti kerajaan ataupun aktiviti-aktiviti 
sosial. 



Hal ini kadang-kadang membantut perjalanan kes di mahkamah sehingga tertangguh dan banyak kes yang tertangguh. Begitu juga kita dengar kadang-kadang kes difailkan di mahkamah terdiri daripada tiga atau empat orang peguam yang melibatkan pelanggan yang sama ataupun plaintif pihak menuntut yang sama. Saya mengharapkan juga supaya kementerian dapat mengambil suatu langkah perjalanan yang baik, supaya isu-isu yang seperti ini dapat diselesaikan dengan baik supaya peguam-peguam terutamanya yang baru yang kita tahu ...... Tuan Pengerusi [Datuk Lim Si Cheng]: Yang Berhormat boleh gulung, ya. Tuan Mohd. Yusop bin Majid: Boleh gulung. Satu perkara lagi. Ini kali pertama saya dapat bercakap Tuan Pengerusi. Satu perkara lagi saya hendak sentuh mengenai ........ Tuan Pengerusi [Datuk Lim Si Cheng]: Itu kena selesai dalam 10 minitlah. Tuan Mohd. Yusop bin Majid: Ya. Polis mengenai polis di Setiu, saya fokus di Setiu Tuan Pengerusi. IPD yang terbengkalai di kawasan saya. IPD ini telah terbengkalai lima tahun lebih. Saya difahamkan bahawa pihak kerajaan telah membuat pembayaran sebanyak RM7 juta lebih kepada kontraktor yang terlibat dan apabila IPD ini terbengkalai ia akan dibina semula. Apabila terlibat dengan pembinaan semula, bangunan yang telah dibina ini dikatakan perlu dirobohkan. Apabila dirobohkan bermakna RM7 juta lebih ini adalah merupakan suatu kerugian yang sangat besar. Kalau kita belanjakan untuk program-program yang lain RM7 juta ini cukup banyak yang dapat kita laksanakan. Saya mengucapkan berbanyak-banyak terima kasih kepada Timbalan Menteri Keselamatan Dalam Negeri (Dato' Haji Noh bin Haji Omar) yang telah menziarahi sendiri melihat IPD ini, dan saya harap pembinaan IPD ini dapat dipercepatkan kerana di kawasan saya juga mempunyai masalah perumahan anggota-anggota polis yang tinggal di merata tempat. Tuan Pengerusi [Datuk Lim Si Cheng]: Yang Berhormat, sekarang kita berada di Jabatan Perdana Menteri. Tuan Mohd. Yusop bin Majid: Ya, saya rasa inilah point saya yang terakhir ada dua atau tiga lagi, tetapi saya mengucapkan terima kasih kerana ada kesempatan untuk bercakap. Terima kasih Tuan Pengerusi. Tuan Pengerusi [Datuk Lim Si Cheng]: Baik. Bentong. 2.45 ptg. Tuan Liow Tiong Lai [Bentong]: Terima kasih Tuan Pengerusi. Saya ingin menyertai perbahasan dengan tajuk perpaduan negara dan integrasi nasional. Kita semua sedia maklum bahawa matlamat utama, objektif pertama Jabatan Perpaduan adalah untuk memelihara, meningkatkan serta memperkukuhkan perpaduan rakyat dalam negara kita. Saya lihat dari segi peruntukan yang diberikan kepada Jabatan Perpaduan dan Integrasi Nasional ini, pada suatu ketika apabila ada Kementerian Perpaduan dan Pembangunan Masyarakat, dia mendapat peruntukan yang amat besar iaitu lebih kurang RM400 juta. Kita faham kerana pada masa itu dia ada kaitkan dengan pembangunan masyarakat. Tetapi sekarang apabila telah menjadi satu Jabatan Perpaduan dan ditukar nama menjadi Jabatan Perpaduan dan Integrasi Nasional, peruntukannya telah diturunkan hanya tinggal RM112 juta dan dari segi pembangunannya amat kurang sekali. Saya ingin mendapatkan penjelasan daripada Yang Berhormat Menteri dari segi peruntukan yang diberikan kepada Jabatan Perpaduan ini, adakah kita memperuntukkan sebilangan besarnya untuk mewujudkan lebih banyak lagi pusat- pusat KRT di kawasan-kawasan taman. Kita sedia maklum bahawa di kampung- kampung kita ada (JKK) Jawatankuasa Keselamatan Kampung, tetapi bagi kebanyakan taman-taman di kawasan kita, memang kita tidak ada JKK dan ia selalunya bergantung kepada KRT untuk menggerakkan aktiviti dan juga membantu Ahli-ahli Parlimen, membantu DO untuk menggembleng tenaga penduduk-penduduk taman untuk menyertai aktiviti-aktiviti, mahupun aktiviti kerajaan ataupun aktiviti-aktiviti sosial.